CELEX: 32015R0756
Language: bg
Date: 2015-04-29 00:00:00
Title: Регламент (ЕС) 2015/756 на Европейския парламент и на Съвета от 29 април 2015 година за суспендиране на определени отстъпки, свързани с вноса в Съюза на селскостопански продукти с произход от Турция

19.5.2015   
            
            
               BG
            
            
               Официален вестник на Европейския съюз
            
            
               L 123/50
            
         РЕГЛАМЕНТ (ЕС) 2015/756 НА ЕВРОПЕЙСКИЯ ПАРЛАМЕНТ И НА СЪВЕТА
   от 29 април 2015 година
   за суспендиране на определени отстъпки, свързани с вноса в Съюза на селскостопански продукти с произход от Турция
   (кодифициран текст)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 207, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:
   
               (1)
            
            
               Регламент (ЕО) № 1506/98 на Съвета (3) е съществено изменян (4). С оглед постигане на яснота и рационалност посоченият регламент следва да бъде кодифициран.
            
         
               (2)
            
            
               Като има предвид, че в рамките на Споразумението за асоцииране между Европейската икономическа общност и Турция (5) („Споразумението“) на тази държава бяха предоставени някои отстъпки във връзка с определени земеделски продукти.
            
         
               (3)
            
            
               Решение № 1/98 на Съвета за асоцииране ЕО-Турция (6) предвижда подобряване и консолидиране на търговските преференции за вноса в Съюза на земеделски продукти с произход от Турция и установява редица преференциални отстъпки при износа от Съюза на месо и живи животни за Турция.
            
         
               (4)
            
            
               Турция прилага от 1996 г. забрана за вноса на живи животни от рода на едрия рогат добитък (код по КН 0102) и ограничения при вноса на говеждо месо (кодове по КН 0201-0202). Тези мерки, като вид количествени ограничения, са несъвместими със Споразумението и не дават възможност на Съюза да се възползва от облекченията, предоставени му с Решение № 1/98. Въпреки проведените консултации с оглед постигане на съгласувано с Турция решение на този проблем, количествените ограничения продължават да се прилагат.
            
         
               (5)
            
            
               В резултат на тези мерки е блокиран износът за Турция на въпросните продукти с произход от Съюза. За да се защитят търговските интереси на Съюза, ситуацията следва да се уравновеси с мерки с равностоен ефект. Поради тази причина е целесъобразно да се спре действието на отстъпките, предвидени в приложение I към настоящия регламент.
            
         
               (6)
            
            
               За да се гарантират еднакви условия за изпълнение на настоящия регламент, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (7),
            
         ПРИЕХА НАСТОЯЩИЯ РЕГЛАМЕНТ:
   Член 1
   Спира се действието на двете тарифни квоти, предвидени в приложение I.
   Член 2
   Чрез актове за изпълнение Комисията прекратява спирането на действието, посочено в член 1, след като бъдат отстранени пречките за преференциалния износ от Съюза към Турция. Тези актове за изпълнение се приемат в съответствие с процедурата по разглеждане, посочена в член 3, параграф 2.
   Член 3
   1.   Комисията се подпомага от Комитета за общата организация на селскостопанските пазари, създаден с член 229 от Регламент (ЕС) № 1308/2013 на Европейския парламент и на Съвета (8). Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 5 от Регламент (ЕС) № 182/2011.
   3.   Когато становището на комитета трябва да бъде получено по писмена процедура, тази процедура се прекратява без резултат, ако в рамките на срока за даване на становище председателят на комитета вземе такова решение или най-малко една четвърт от членовете на комитета отправят такова искане.
   Член 4
   Регламент (ЕО) № 1506/98 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение III.
   Член 5
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Страсбург на 29 април 2015 година.
      
         За Европейския парламент
         Председател
         M. SCHULZ
      
      
         За Съвета
         Председател
         Z. KALNIŅA-LUKAŠEVICA
      
   
   
      (1)  Становище от 10 декември 2014 г. (все още непубликувано в Официален вестник).
   
      (2)  Позиция на Европейския парламент от 11 март 2015 г. (все още непубликувана в Официален вестник) и решение на Съвета от 20 април 2015 г.
   
      (3)  Регламент (ЕО) № 1506/98 на Съвета от 13 юли 1998 г. за установяване на отстъпка под формата на тарифна квота на Общността за Турция през 1998 година по отношение на лешниците и за суспендиране на определени отстъпки (ОВ L 200, 16.7.1998 г., стр. 1).
   
      (4)  Вж. приложение II.
   
      (5)  ОВ 217, 29.12.1964 г., стр. 3687/64.
   
      (6)  Решение № 1/98 на Съвета за асоцииране ЕО-Турция от 25 февруари 1998 г. относно търговския режим за селскостопански продукти (ОВ L 86, 20.3.1998 г., стр. 1).
   
      (7)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).
   
      (8)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).
   
      ПРИЛОЖЕНИЕ I
      
                  Сериен номер
               
               
                  Код по КН
               
               
                  Описание на стоките
               
               
                  Обем на квотата за посочения период (в тонове)
               
               
                  Мито на квотата
               
            
                  09.0217
               
               
                  ex 0807 11 00 
               
               
                  Дини в прясно състояние:
               
               
                  14 000 
               
               
                  Освободени от мито
               
            
                  от 16 юни до 31 март
               
            
                  09.0207
               
               
                  2002 90 31 
               
               
                  Домати, приготвени или консервирани по друг начин, освен с оцет или оцетна киселина, които не са цели или на парчета, с тегловно съдържание на сухо вещество, равно или по-голямо от 12 %
               
               
                  30 000 , с тегловно съдържание на сухо вещество 28-30 %
               
               
                  Освободени от мито
               
            
                  09.0209
               
               
                  2002 90 39 
               
            
                  2002 90 91 
               
            
                  2002 90 99 
               
            
   
      ПРИЛОЖЕНИЕ II
      
         Отмененият pегламент и неговото изменение
      
      
                  Регламент (ЕО) № 1506/98 на Съвета
                  (ОВ L 200, 16.7.1998 г., стр. 1)
               
               
                   
               
            
                  Регламент (ЕС) № 255/2014 на Европейския парламент и на Съвета
                  (ОВ L 84, 20.3.2014 г., стр. 57)
               
               
                  Caмo член 3
               
            
   
      ПРИЛОЖЕНИЕ III
      
         Таблица на съответствието
      
      
                  Регламент (ЕО) № 1506/98
               
               
                  Настоящият регламент
               
            
                  Член 1
               
               
                  —
               
            
                  Член 2
               
               
                  Член 1
               
            
                  Член 3
               
               
                  Член 2
               
            
                  Член 3а
               
               
                  Член 3
               
            
                  —
               
               
                  Член 4
               
            
                  Член 4
               
               
                  Член 5
               
            
                  Приложениe I
               
               
                  —
               
            
                  Приложениe II
               
               
                  Приложениe I
               
            
                  —
               
               
                  Приложениe II
               
            
                  —
               
               
                  Приложениe III